nahid-hub/BLUGE-bengali-wikipedia-section-title-prediction huggingface dataset:
কুশ্তি একঠোঁটা মাছ জলাশয়ের উপরের অংশে ভেসে বেড়ায়। মােহনায় বসবাস করে। এরা ডিমও পাড়ে, আবার সরাসরি বাচ্চাও প্রসব করে। মা-মাছ ডিমকে নিজের মুখের মধ্যে প্রায় এক মাস বহন করতে পারে এবং মুখেই তরুণ মাছের জন্ম হয়। অর্ধঠোটা এই মাছ পােকামাকড় এবং পানির উপরিভাগে ভেসে বেড়ানাে অন্যান্য খাবার খায়। এদেরকে স্বাদুপানি বা ঈষৎ লােনাপানির ছােট বড় নদী, খাল, ড্রেন, পুকুর এবং হ্রদের উপরিভাগ দিয়ে সাঁতরাতে দেখা যায়।

সঠিক অনুচ্ছেদ শিরোনাম কোনটি?
titleA. স্বাভাব এবং আবাসস্থল
titleB. বর্ণনা
titleC. বিস্তৃতি
titleD. অর্থনৈতিক গুরুত্ব
উত্তর: titleA
ওয়ান-ডে ক্রিকেটে ধোনি'র অসাধারণ ফলাফলে ২০০৫ সালের ডিসেম্বরে শ্রীলঙ্কার বিপক্ষে ভারতীয় জাতীয় ক্রিকেট দলের উইকেট-রক্ষক হিসেবে টেস্ট ক্রিকেটে দীনেশ কার্তিকের স্থলাভিষিক্ত হন। বৃষ্টিবিঘ্নিত খেলায় ধোনি তার অভিষেক টেস্ট ম্যাচে ৩০ রান করেন। যখন তিনি ক্রিজে নামেন তখন ভারতীয় দল ১০৯ রান নিতেই ৫ উইকেট হারিয়ে ফেলে এবং ধারাবাহিকভাবে উইকেট পড়তে থাকলেও তার আগ্রাসী ইনিংসে দলের সর্বশেষ ব্যক্তি হিসেবে আউট হন। ২য় টেস্টেই প্রথম অর্ধ-শতকের দেখা পান তিনি এবং ৫১ বলে করা তার দ্রুত অর্ধ-শতকের সাহায্যে ভারত ৪৩৬ রানের লক্ষ্যমাত্রা ধার্য করে ও শ্রীলঙ্কানরা ২৪৭ রানে অল-আউট হয়ে যায়।

জানুয়ারি/ফেব্রুয়ারি, ২০০৬ সালে পাকিস্তান সফরে ফয়সালাবাদে অনুষ্ঠিত ২য় টেস্টে ধোনি তার প্রথম শতক লাভ করেন। ইরফান পাঠানকে সাথে নিয়ে যখন তিনি জুটি গড়েন তখনও ফলো-অন থেকে দলটি ১০৭ রান দূরে ছিল। এ অবস্থায় তার স্বভাবসুলভ আগ্রাসী ইনিংসে ৩৪ বলে অর্ধ-শত রান করেন এবং মাত্র ৯৩ বলে তার প্রথম সেঞ্চুরি করেন।

২০০৯ সালে শ্রীলঙ্কা সফরে ধোনি দু'টি সেঞ্চুরি করেন এবং ৩ ম্যাচের সিরিজে ভারতীয় দল ২-০ ব্যবধানে সিরিজ জয়লাভ করে। এ জয়ের ফলেই প্রথমবারের মতো ভারতীয় দল আইসিসি ক্রিকেট রেটিংয়ে ১নং স্থান দখল করে। এছাড়াও, ৩য় টেস্টে ৯ উইকেটের বিনিময়ে ৭২৬ রান ঘোষণা করে তাদের দলের ইতিহাসে এক ইনিংসে সবচেয়ে বেশি রান করার কৃতিত্ব দেখায়।

সঠিক অনুচ্ছেদ শিরোনাম কোনটি?
titleA. টেস্ট ক্রিকেটে
titleB. বিশ্বকাপ ক্রিকেট, ২০১১-এ
titleC. বিজ্ঞাপনচিত্রে অংশগ্রহণ
titleD. দুই ম্যাচের জন্য নিষিদ্ধতা
উত্তর: titleA
২০১০ সালের ২৫শে মার্চ আন্তর্জাতিক অপরাধ (ট্রাইবুনাল) আইন ১৯৭৩-এর ৬ ধারার বলে তিন সদস্য বিশিষ্ট একটি ট্রাইব্যুনাল গঠন করা হয় । সেই ট্রাইব্যুনালের চেয়ারম্যান নিয়োগ করা হয় বিচারপতি মো. নিজামুল হক এবং অন্য দুজন বিচারক ছিলেন বিচারপতি এ টি এম ফজলে কবীর এবং অবসরপ্রাপ্ত জেলা জজ এ কে এম জহির আহমেদ । পরবর্তীতে ২০১২ সালের ২২শে মার্চ ট্রাইব্যুনাল-২ গঠিত হওয়ার পর এটিএম ফজলে কবীর প্রথম ট্রাইব্যুনাল থেকে সরে গিয়ে দ্বিতীয়টির চেয়ারম্যানের পদ গ্রহণ করেন । তার স্থলাভিষিক্ত হন হাইকোর্টের বিচারপতি আনোয়ারুল হক । এর মধ্যে নিজামুল হক ও ফজলে কবীর বাংলাদেশের সুপ্রিম কোর্টের কর্মরত বিচারপতি এবং জহির আহমেদের জেলা পর্যায়ে ৩০ বছর বিচারক হিসেবে কাজ করার অভিজ্ঞতা রয়েছে । অসুস্থতার জন্য বিচারপতি এ কে এম জহির আহমেদ অব্যাহতি চাইলে তাকে অব্যাহতি দিয়ে তার স্হলে হাইকোর্টের বিচারপতি জাহাঙ্গীর হোসেন কে নিয়োগ দেয়া হয় ২৯ আগস্ট ২০১২ তারিখে । ১১ ডিসেম্বর ২০১২ তারিখে ট্রাইব্যুনাল-১ এর চেয়ারম্যান বিচারপতি মো. নিজামুল হক পদত্যাগ করলে ট্রাইব্যুনাল-২ এর চেয়ারম্যান এটিএম ফজলে কবীরকে ট্রাইব্যুনাল-১ এর চেয়ারম্যান নিয়োগ দেয়া হয় ১৩ ডিসেম্বর ২০১২ তারিখে । ট্রাইব্যুনাল-২ এর চেয়ারম্যান হন একই ট্রাইব্যুনাল এর সদস্য বিচারপতি ওবায়দুল হাসান । ট্রাইব্যুনাল-২ এর নতুন সদস্য হিসাবে নিয়োগপ্রাপ্ত হন হাইকোর্টের বিচারপতি মোঃ মজিবুর রহমান মিয়া । ট্রাইব্যুনাল-১ এর চেয়ারম্যান এটিএম ফজলে কবীর ৩১ ডিসেম্বর ২০১৩ তারিখে স্বাভাবিক অবসরে গেলে ২৪ ফেব্রুয়ারি ২০১৪ হাইকোর্টের বিচারপতি এম এনায়েতুর রহিম কে ট্রাইব্যুনাল-১ এর চেয়ারম্যান নিয়োগ দেয়া হয় । বিচারপতি আনোয়ারুল হক কে চেয়ারম্যান বিচারপতি মোহাম্মদ শাহিনুর ইসলাম ও হাইকোর্টের অতিরিক্ত বিচারপতি মোঃ সোহরাওয়ার্দী কে সদস্য করে ১৫ সেপ্টেম্বর ২০১৫ তারিখে ট্রাইব্যুনাল-১ পূূর্নগঠন করা হয় । ট্রাইব্যুনাল-২ কে নিস্ক্রিয় করা হয় । বিচারপতি এম এনায়েতুর রহিম, বিচারপতি ওবায়দুল হাসান, বিচারপতি জাহাঙ্গীর হোসেন ও বিচারপতি মোঃ মজিবুর রহমান মিয়া কে হাইকোর্টে ফেরত পাঠানো হয় ।

সঠিক অনুচ্ছেদ শিরোনাম কোনটি?
titleA. যুদ্ধাপরাধের অভিযোগে অভিযুক্তদের ফাঁসির দাবীতে গণ-আন্দোলন
titleB. তদন্তকারী সংস্থা
titleC. ট্রাইব্যুনাল-১
titleD. অবকাঠামো
উত্তর: titleC
লীগ অব নেশনস-নিয়ন্ত্রিত ইন্টারন্যাশনাল ফোর্স ফর সের (১৯৩৪-৩৫) "আন্তর্জাতিক শান্তি পর্যবেক্ষক বাহিনীর প্রথম প্রকৃত উদাহরণ" হতে পারে। দ্বিতীয় বিশ্বযুদ্ধের পর কোন সরকারী শান্তিরক্ষী মিশনের আগে, জাতিসংঘ ত্রিস্তার বিরুদ্ধে লড়াইয়ে একটি গুরুত্বপূর্ণ ভূমিকা পালন করেছিল। ১৯৪৭ থেকে ১৯৫৪ পর্যন্ত, জাতিসংঘ নিয়ন্ত্রিত টেরেস্টকে স্বাধীন শহর ঘোষণা করা হয়েছিল। অঞ্চলটিকে দুটি অঞ্চল বিভক্ত করা হয়, যা পরবর্তীতে ইতালি ও যুগোস্লাভিয়ার মধ্যবর্তী অঞ্চলের বিভাগের ভিত্তি তৈরি করে। প্রথমে শান্তিরক্ষা মিশন আরব-ইসরায়েলি যুদ্ধের সময় ১৯৪৮ সালে মধ্যপ্রাচ্যে নিযুক্ত জাতিসঙ্ঘের পর্যবেক্ষকদের একটি দল ছিল। মিশনটি আনুষ্ঠানিক ভাবে ২৯ শে মে, ১৯৪৮ তারিখে অনুমোদিত হয় । এই তারিখ শান্তিরক্ষীদের মধ্যে যারা শহীদ হয়েছেন তাদের স্মরণে পালিত হত । জাতিসংঘের মহড়া পরিচালনা সংস্থা ( ইউএনটিএসএসও ), তখন থেকেই এই অঞ্চলের বেশ কয়েকটি সংঘাতের জন্য পর্যবেক্ষক সরবরাহ করেছে। ১৯৪২ সালে ভারত-পাকিস্তান সীমান্তে ১৯৪৭ এর ভারত-পাকিস্তান যুদ্ধের পর অনুরূপ মিশনে নিযুক্ত করা হয়। তারা সীমান্তে নজরদারি চালিয়ে যাচ্ছে।

সঠিক অনুচ্ছেদ শিরোনাম কোনটি?
titleA. স্বাধীনতা সুবিধার প্রচেষ্টা
titleB. আরো দেখুন
titleC. প্রারম্ভিক বছর
titleD. গৃহযুদ্ধ
উত্তর: titleC
ডোরেমন ২২শ শতাব্দীর কানহীন বিড়াল রোবট। নোবিতা নোবি-কে সাহায্য করার জন্য ডোরেমনকে ভবিষ্যৎ থেকে পাঠানো হয়। ডোরেমন নোবিতা নোবি-র পরিবারের অংশ। নোবিতা নোবি-র পরিবার জাপানের রাজধানী টোকিওতে বাস করে। নোবিতা নোবি অলস ছেলে কিন্তু খুবই সহজ সরল। সে অন্যদের সাহায্য করে। তাই তার বান্ধবী "শিজুকা মিনামোতো" তাকে পছন্দ করে। নোবিতা-ও তাকে পছন্দ করে। শিজুকা নোবিতা-র সাথে একই শ্রেণিতে পড়ে। শিজুকা ভদ্র মেয়ে। ভবিষ্যতে নোবিতা-র সাথে "জিয়ান"-এর ছোট বোন "জাইকো"-র বিয়ে হবার কথা থাকলেও ডোরেমন নোবিতা-র ভবিষ্যৎ পাল্টিয়ে দেয়। তাই ভবিষ্যতে নোবিতা-র সাথে শিজুকা-র বিয়ে হয়। গৌদা তাকেশি (জিয়ান) নোবিতা-র সহপাঠী। জিয়ান খুবই রাগী এবং শক্তিশালী। জিয়ান বেশির ভাগ সময় নোবিতা-কে মারতে ভালবাসে। কিন্তু মাঝে মধ্যে সে নোবিতা-কে বিপদের হাত থেকে রক্ষা করে। জিয়ান গান গাইতে ভালোবাসে। কিন্তু তাঁর গান ভয়ানক। জিয়ান তার ছোট বোনকে খুব ভালবাসে। তাই সে তার বোনকে খুশি করার জন্য সবকিছু করে। "সুনিও হোনেকাওয়া" বড় ধনী পরিবারের ছেলে হওয়ায় সে খুবই অহঙ্কার বোধ করে। সে বেশির ভাগ সময় জিয়ানকে খুশি করতে জিয়ানের প্রশংসা করে। সুনিও নোবিতা-কে অপমান করে এবং জিয়ানের সাথে নোবিতাকে মারতে ভালোবাসে।


সঠিক অনুচ্ছেদ শিরোনাম কোনটি?
titleA. কাহিনীসংক্ষেপ
titleB. মালয় সংস্করণ
titleC. হিন্দি সংস্করণ
titleD. ইংরেজি সংস্করণ
উত্তর: titleA
ক্লুনি জেমস এ. মিশেনার রচিত "সেন্টেনিয়াল" উপন্যাস অবলম্বনে নির্মিত "একই নামের" টেলিভিশন মিনি ধারাবাহিকে অতিরিক্ত হিসেবে প্রথম কাজ করেন। ধারাবাহিকটির কিছু অংশ ক্লুনির নিজ শহর কেন্টাকির অগাস্টাতে চিত্রায়িত হয়। ক্লুনির প্রথম প্রধান ভূমিকায় কাজ হল ১৯৮৪ সালে স্বল্পদৈর্ঘ্য সিটকম "ই/আর"। তিনি "দ্য ফ্যাক্টস অব লাইফ" ধারাবাহিকে হ্যান্ডিম্যান এবং "দ্য গোল্ডেন গার্লস" এর একটি পর্বে একজন গোয়েন্দা ভূমিকায় অভিনয় করেন। তার প্রথম প্রসিদ্ধ কাজ হল সিটকম "রোজিঅ্যান" টিভি ধারাবাহিকে অনিয়মিত পার্শ্ব ভূমিকায় রোজিঅ্যান বারের তদারককারী বুকার ব্রুকস চরিত্রে এবং পরবর্তীতে তিনি "বেবি টক" ধারাবাহিকে নির্মাণ কর্মী, সিবিএস চ্যানেলের নাট্যধর্মী "বডিজ অব এভিডেন্স" ধারাবাহিকে গোয়েন্দা কর্মকর্তা রায়ান ওয়াকার চরিত্রে সহ-অভিনেতা, এবং "সিস্টার্স" ধারাবাহিকে গোয়েন্দা কর্মকর্তা জেমস ফ্যালকনার চরিত্রে অভিনয় করেন। ১৯৮৮ সালে ক্লুনি হাস্যরসাত্মক ভীতিপ্রদ চলচ্চিত্র "রিটার্ন অব দ্য কিলার টম্যাটোস" এ অভিনয় করেন। ১৯৯০ সালে তিনি এবিসি চ্যানেলের পুলিশি নাট্যধর্মী "সানসেট বিট" স্বল্পদৈর্ঘ্য চলচ্চিত্রে প্রধান ভূমিকায় অভিনয় করেন। এই সময়ে ক্লুনি বেভার্লি হিলস প্লেহাউজের একজন শিক্ষার্থী ছিলেন এবং সেখানে পাঁচ বছর অভিনয় বিষয়ে পাঠ গ্রহণ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক কর্ম: ১৯৭৮-১৯৯৩
titleB. আলোচিত সাফল্য: ১৯৯৪-১৯৯৯
titleC. ইআর পরবর্তী সাফল্য: ২০০০-২০০৫
titleD. কর্মজীবন
উত্তর: titleA
ওয়াসফিয়ার লক্ষ্য সাত মহাদেশের সাতটি চূড়া জয়। এর আগে ২০১১ সালের ২ অক্টোবর তিনি আফ্রিকার সর্বোচ্চ পর্বত কিলিমানজারো এবং ২০১১ সালের ১৬ ডিসেম্বর দক্ষিণ আমেরিকার সর্বোচ্চ পর্বত অ্যাকোনকাগুয়া জয় করেন। এর আগে ২০১১ সালের জুলাই মাসে ইউরোপের সর্বোচ্চ পর্বত এলবার্সের চূড়ার ৩০০ মিটার নিচে থেকে খারাপ আবহাওয়ার জন্য ফিরে আসেন ওয়াসফিয়া। এছাড়া তিনি ২০০৯ সালে নেপালের লু রী পর্বত, ২০১০ সালে আইল্যান্ড পিক জয় করেন। ২০১৩ সালের ২৮ মার্চ ইউরোপের সর্বোচ্চ পর্বতশৃঙ্গ মাউন্ট এলব্রুস জয় করেন। রাশিয়ার স্থানীয় সময় সকাল সাতটা ৫১ মিনিটে তিনি এলব্রুস চূড়ায় আরোহণ করে বাংলাদেশের লাল-সবুজ পতাকা ওড়ান।

সঠিক অনুচ্ছেদ শিরোনাম কোনটি?
titleA. বিভিন্ন অভিযান
titleB. কর্মজীবন
titleC. প্রারম্ভিক জীবন
titleD. সাতটি সর্বোচ্চ পর্বতশৃঙ্গ জয়
উত্তর: titleA
সুবেদার সুুজ্জন সিং সেনাবাহিনী নিয়ে মুগ্ধ হয়ে স্কুল শিক্ষার আগেই সেনাবাহিনীতে যোগ দিয়েছিলেন। তাঁকে কুমাও রেজিমেন্টের ১৩ তম ব্যাটালিয়নে নিয়োগ দেওয়া হয়েছিল, এটি রেজিমেন্টের সৈন্যবাহিনী এবং যুদ্ধের বিভিন্ন কৌশলের জন্য পরিচিত। একাত্তরের ভারত-পাক যুদ্ধের সময়, তিনি তাঁর ইউনিট সহ রাজস্থানের লঙ্গেওয়ালা অঞ্চলে মোতায়েন করেছিলেন এবং ইউনিটটি তার বীরত্ব ও সেবার জন্য থিয়েটার সম্মান লাভ করেছিল। 

তৎকালীন হাবিলদার সুুজ্জন সিং ১৯৯১ সালের ০১ আগস্ট নায়েব সুবেদার পদে পদোন্নতি লাভ করেন এবং এনসিসি কোলকাতার বিশতম ব্যাটালিয়নে পোস্ট হন। বাংলায় তাঁর মেয়াদ শেষ করার পর তিনি সুবেদার পদে পদোন্নতি পান এবং ১৩ কুমাও এর পিতৃ ইউনিটে ফিরে আসেন। ১৯৯৪ সালে তাঁর ইউনিট জম্মু ও কাশ্মীর এলাকায় বিদ্রোহ বিরোধী অভিযানে নিযুক্ত ছিল। 

সঠিক অনুচ্ছেদ শিরোনাম কোনটি?
titleA. কুপওয়ারায় অপারেশন
titleB. অশোক চক্র পুরস্কারপ্রাপ্ত
titleC. সামরিক ক্যারিয়ার
titleD. উত্তরাধিকার
উত্তর: titleC
বিদ্যালয়ে থাকাকালেই শেষ দুই বছরে কেন্ট কাউন্টি ক্রিকেট ক্লাবের দ্বিতীয় একাদশে খেলেছেন। মে, ১৯০৫ সালে মেরিলেবোন ক্রিকেট ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। তার দুই ভাই - স্যামি ও সিডনি ম্যালভার্ন ও কেন্টের প্রতিনিধিত্ব করেছেন।

ডানহাতি মাঝারিসারির ব্যাটসম্যান আর্থার ডে ফাস্ট মিডিয়াম ও লেগব্রেক - উভয় ধরনের বোলিংয়েই অংশ নিতেন। প্রথম-শ্রেণীর ক্রিকেটের প্রথম মৌসুমেই ১৯ খেলায় অংশ নেন ও ১১৪৯ রান তুলেন। ১৯০৮ সালের পূর্ব-পর্যন্ত ভালো-মন্দ মিলিয়ে বিক্ষিপ্তভাবে খেলতে থাকেন। ঐ সালে টনটনের কাউন্টি গ্রাউন্ডে সমারসেটের বিপক্ষে পান্টার হামফ্রের সাথে সপ্তম উইকেট জুটিতে ২৪৮ রানের মূল্যবান জুটি গড়েছিলেন। এপ্রিল, ২০১৭ সাল পর্যন্ত কেন্টের পক্ষে সপ্তম উইকেট জুটিতে রেকর্ড হিসেবে অক্ষুণ্ণ রয়েছে। ১৯০৯ সালে কেন্টের পক্ষে ১০১৪ রান তুলে কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। অন্য আরেক মৌসুমেও সহস্রাধিক রান তুলেছিলেন। ১৯১০ সালে উইজডেন কর্তৃক বর্ষসেরা ক্রিকেটার হিসেবে আর্থার ডেকে মনোনীত করা হয়। ১৯১০ থেকে ১৯১৪ সালের মধ্যে কেন্টের অর্ধেক খেলায় অংশ নিতে পেরেছিলেন এবং প্রথম বিশ্বযুদ্ধের পর খুব কমই অংশগ্রহণ ছিল তার। ১৯২৫ সালে সর্বশেষ প্রথম-শ্রেণীর খেলায় অংশগ্রহণ করেন।

১৯২১ সালে টনব্রিজে সাসেক্সের বিপক্ষে ব্যক্তিগত সর্বোচ্চ অপরাজিত ১৮৪ রান তুলেন। ঐ মৌসুমে ১১১.০০ গড়ে রান পেয়েছিলেন তিনি। উইজডেনে তাকে বিনোদনধর্মী ব্যাটসম্যান হিসেবে উপস্থাপিত করা হয়। কোন কোন সময়ে দ্রুততার সাথে রান তুলতেন। ১৯১১ সালে হ্যাম্পশায়ারের বিপক্ষে ৫৫ মিনিটে সেঞ্চুরি করেছিলেন আর্থার ডে।

কেন্টের পক্ষে ১৪৩ খেলায় অংশগ্রহণের পাশাপাশি জেন্টলম্যান বনাম প্লেয়ার্সের মধ্যকার ছয়টি খেলায় অংশগ্রহণ করেছিলেন আর্থার ডে। এছাড়াও, চারবার এমসিসির পক্ষে খেলেছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. বিশ্বযুদ্ধে অংশগ্রহণ
titleD. শৈশবকাল
উত্তর: titleB
এর আগে দল দুইটি ১০টি খেলায় মুখোমুখি হয়েছিল, যার মধ্যে ২০১০ বিশ্বকাপের ফাইনাল খেলাটি উল্লেখযোগ্য, যেখানে স্পেন অতিরিক্ত সময়ের পর ১-০ গোলে জয় লাভ করে। ফিফা বিশ্বকাপের ইতিহাসে এই প্রথম এক আসরের ফাইনালে খেলা দুই দল ঠিক পরের আসরেই গ্রুপ পর্বে মুখোমুখি হয়।

প্রথমার্ধের মাঝামাঝি সময়ে, নেদারল্যান্ডসের স্তিফান দে ফ্রেই স্পেনের দিয়েগো কোস্তাকে পেনাল্টি অঞ্চলের ভিতরে ট্যাকল করায় রেফারি স্পেনের পক্ষে পেনাল্টির সিদ্ধান্ত দেন। শাবি আলোনসো ঐ পেনাল্টি থেকে গোল করে স্পেনকে ১-০ গোলে এগিয়ে নিয়ে যান। কিন্তু প্রথমার্ধ শেষ না হতেই খেলায় সমতা ফিরে আসে, দালি ব্লিন্দের লং বলকে ১৫ গজ দূর থেকে দুর্দান্ত হেডারে গোলে পরিণত করেন রবিন ফন পার্সি। দ্বিতীয়ার্ধে, নেদারল্যান্ডসের আরও একটি গোলে সহায়তা করেন ব্লিন্দ, এসময় গোল করেন আরিয়েন রোবেন। ১২ মিনিট পর, নেদারল্যান্ডস আবারও গোল করে, ওয়েসলি স্নাইডারের ফ্রি কিককে গোলে পরিণত করেন দে ফ্রেই। স্পেনীয় গোলরক্ষক ইকের কাসিয়াস প্রতিবাদ করেন যে ফন পার্সি তাকে ফাউল করেছেন, কিন্তু রেফারি গোল বাতিল না করে কাসিয়াসকে প্রতিবাদের জন্য হলুদ কার্ড দেখান। এর কিছুক্ষণ পরেই সার্হিও রামোসের একটি ব্যাকপাসের নিয়ন্ত্রণ হারিয়ে ফেলেন কাসিয়াস, ফলাফলস্বরূপ, নেদারল্যান্ডসের পক্ষে দ্বিতীয় গোল করেন ফন পার্সি। নেদারল্যান্ডসের পঞ্চম গোলটি হয় আরিয়েন রোবেনের একক নৈপুণ্যে। মাঠের হাফলাইনের কাছে রন ফ্লারের পাস থেকে বল গ্রহণ করে, তিনি একাই বল টেনে নিয়ে গিয়ে গোল করেন।

১–৫ গোলে পরাজয় ফিফা বিশ্বকাপে কোন ডিফেন্ডিং চ্যাম্পিয়নের সবচেয়ে বড় ব্যবধানে পরাজয়, এছাড়া এটি ১৯৫০ সালের পর বিশ্বকাপে স্পেনেরও সবচেয়ে বড় ব্যাবধানে পরাজয়। এই খেলায় গোল করার মাধ্যমে, ফন পার্সি ও রোবেন প্রথম ডাচ খেলোয়াড় হিসেবে বিশ্বকাপের তিনটি আসরে গোল করার কৃতিত্ব অর্জন করেন।

সঠিক অনুচ্ছেদ শিরোনাম কোনটি?
titleA. চিলি বনাম অস্ট্রেলিয়া
titleB. স্পেন বনাম নেদারল্যান্ড
titleC. অস্ট্রেলিয়া বনাম নেদারল্যান্ড
titleD. খেলাসমূহ
উত্তর: titleB
লাল নব্যগঠিত ম্যাজোর্কা সাম্রাজ্যর রাজধানী পালমায় জন্মগ্রহণ করেন। আরাগনের প্রথম জেমস ম্যাজোর্কার প্রতিষ্ঠা করেন শুধুমাত্র সদ্য জয় করা ব্যালেরিক দ্বীপ (বর্তমানে স্পেনের অংশ)কে অখণ্ড আরাগনের মুকুট-এর অংশ করতে। লালের পিতামাতা আলমোহাদকে কলোনি করা কাজের অংশ হিসেবে কাতালোনিয়া থেকে এসেছিল। যেহেতু দ্বীপটি সামরিকভাবে অধিকৃত ছিল, সেহেতু অধিকাংশ মুসলিমকে যারা পালিয়ে যেতে পারেনি, তাদেরকে ইউরোপীয়দের দাসত্ব বরণ করতে হয়েছে যদিও ঐ দ্বীপের অধিকাংশ জনসংখ্যা ছিল তাদের।

১২৫৭ সালে তিনি ব্লান্সা পিকানিকে বিয়ে করেন। তাদের ডোমিনেক ও ম্যাগডালেনা নামের দুই সন্তান ছিল। যদিও তার পরিবার ছিল, তিনি প্রেমমূলক গীতিকারচিতার ন্যায় এক লম্পট এবং অযথা জীবন যাপন করেছিলেন।

র‍্যামন আরাগনে দ্বিতীয় জেমস-এর শিক্ষক হিসেবে কাজ করেন এবং এরপর ম্যাজোর্কার দ্বিতীয় জেমস-এর সিনেশাল (রাজকীয় পরিবারের প্রশাসনিক প্রধান) হন। তিনি রাজার স্ত্রীর আত্মীয় ছিলেন।

সঠিক অনুচ্ছেদ শিরোনাম কোনটি?
titleA. উল্লেখযোগ্য কাজ
titleB. কাজ
titleC. প্রথম জীবন ও পরিবার
titleD. সাহিত্য ও অন্যান্য কাজ
উত্তর: titleC
গ্রাফিক্যাল অ্যাপলিকেশন ও টুলে কুবুন্টু উবুন্টু থেকে মূলত আলাদা:

উবুন্টুর সংস্করণগুলোতে গ্নোম ডেস্কটপ, গ্নোম অ্যাপ্লিকেশন (যেমন- ইভল্যুশন) এবং গ্নোম/জিটিকে+ অ্যাডমিন টুল (যেমন- সিন্যাপ্টিক প্যাকেজ ম্যানেজার) থাকে। অন্যদিকে কুবুন্টুর সংস্করণগুলোতে থাকে কেডিই ডেস্কটপ, কেডিই অ্যাপ্লিকেশন (যেমন- কনটাক্ট) এবং কেডিই/কিউটি অ্যাডমিন টুল (যেমন- অ্যাডেপ্ট ম্যানেজার)। এছাড়া কুবুন্টুতে জিটিকে+ টুলকিটভিত্তিক অ্যাপ্লিকেশনের বদলে কেডিই/কিউটি প্রকল্পের প্যাকেজগুলো ব্যবহার করা হয়। এগুলো মূলত ডিফল্ট প্যাকেজ। তবে কেউ উবুন্টু ইনস্টল করার পর সেখানে কেডিই যোগ করতে পারে। এমনকি, কুবুন্টুর মেটাপ্যাকেজও ইনস্টল করতে পারে। সুতরাং কুবুন্টু বা উবুন্টুতে একটি নির্দিষ্ট অ্যাপ্লিকেশনে আবদ্ধ না থেকে পরস্পরের প্যাকেজগুলো ব্যবহার করা যায়। তবে এ কাজে কিছুটা অসুবিধা অবশ্য রয়েছে। কিউটি এবং জিটিকে ব্যবহারে জায়গা বেশি লাগে এবং মেমোরি খরচ হয় বেশি।

সঠিক অনুচ্ছেদ শিরোনাম কোনটি?
titleA. ইতিহাস
titleB. উবুন্টুর সাথে পার্থক্য
titleC. সিস্টেম রিকোয়ারমেন্টস
titleD. নাম
উত্তর: titleB
দ্বিতীয়ার্ধের শুরুতেই ব্রাজিল পাউলিনিয়ো এবং রামিরেসকে হাক ও ফের্নান্দিনিয়োর বদলি হিসাবে নামায়। অস্কার, পাউলিনিয়ো এবং ফ্রেড গোল করার চেষ্টা করলেও জার্মানির গোলরক্ষক ম্যানুএল নয়ার সেসব চেষ্টাগুলি ব্যর্থ করে দেন। তবে, ৬০তম মিনিটে জার্মানি আবার গোল করার চেষ্টা চালায়, এর মধ্যে টমাস মুলারের দুটি চেষ্টা সেজার ব্যর্থ করে দেন। ৬৯ মিনিটে জার্মানি আবার গোল করে - লামের দেয়া পাস থেকে শুর্লে গোল করেন। শুর্লে এখানেই শেষ করেন নি; ৭৯ মিনিটে মুলারের একটি ক্রস গ্রহণ করেন এবং গোল পোস্টে জোরে একটি শর্ট করেন, যা গোল পোস্টের বারে লেগে গোল হয়ে যায়। এতে জার্মানি ৭-০ গোলের ব্যবধানে এগিয়ে যায়। শেষ দিকে, ওজিল একটি সুযোগ পায় কিন্তু তিনি তা কাজে লাগাতে ব্যর্থ হন। ম্যাচের একদম শেষে কিছু আগে ব্রাজিলেও পক্ষে একমাত্র গোল করেন অস্কার কিন্তু ততক্ষণে ব্রাজিলের ফুটবল ইতিহাসের সবচেয়ে খারাপ হার নিশ্চিত হয়ে যায় (আগেরটি ছিল ১৯২০ সালে উরুগুয়ের কাছে ৬-০)। এই হারে ব্রাজিল নিজেদের মাটিতে টানা ৬৪ ম্যাচ অপরাজিত থাকার রেকর্ড শেষ করে। খেলা শেষে ব্রাজিলীয় খেলোয়াড়রা অশ্রুসিক্ত চোখে মাঠ ত্যাগ করে।

ক্রুস খেলায় ৩টি শট, ২টি গোল, ৯৩% সঠিক পাস দেয়া, ১ গোলে সহায়তা এবং ২টি সম্ভাবনা তৈরির জন্য ম্যাচসেরা নির্বাচিত হন।

সঠিক অনুচ্ছেদ শিরোনাম কোনটি?
titleA. সারাংশ
titleB. দ্বিতীয়ার্ধ
titleC. প্রথমার্ধ
titleD. ম্যাচ
উত্তর: titleB
২০১৩ সালের অগস্ট মাসে কেন্দ্রীয় ক্যাবিনেট তৎকালীন কেন্দ্রীয় স্বরাষ্ট্রমন্ত্রী সুশীল কুমার শিন্ডের নেতৃত্বে একটি মন্ত্রীগোষ্ঠী গঠন করে। এই মন্ত্রীগোষ্ঠী অন্ধ্রপ্রদেশ রাজ্য বিভাজনের প্রয়োজনীয়তা খতিয়ে দেখে। এই মন্ত্রীগোষ্ঠীর সদস্য ছিলেন তদনীন্তন অর্থমন্ত্রী পি. চিদম্বুরম, স্বাস্থ্যমন্ত্রী গুলাম নবি আজাদ, আইনমন্ত্রী কপিল সিবাল, গ্রামোন্নয়ন মন্ত্রী জয়রাম রমেশ ও নারায়ণস্বামী। এই মন্ত্রীগোষ্ঠী তেলঙ্গানা প্রসঙ্গে শ্রীকৃষ্ণ কমিটির রিপোর্টও খতিয়ে দেখে।

২০১৪ সালের ১৩ ফেব্রুয়ারি লোকসভায় তেলঙ্গানা বিল পেশ করেন তৎকালীন অধ্যক্ষ মীরা কুমার। বিল পাসের সময় লোকসভায় হইহট্টগোল চলছিল। সাংসদ লগদপতি রাজাগোপাল সংসদকক্ষে মরিচ স্প্রে করেন। পরে তিনি জানান, ভিন রাজ্জ্যের কয়েকজন কংগ্রেস সাংসদ কর্তৃক আক্রান্ত হয়ে আত্মরক্ষার জন্য তিনি মরিচ স্প্রে করেছিলেন। বিল পাসের পর সংসদ মুলতুবি হয়ে যায়।

লোকসভার তৎকালীন বিরোধী দলনেত্রী সুষমা স্বরাজ বলেন, তিনি জানতেন না যে বিলটি লোকসভায় পেশ করা হয়েছে। ২০১৪ সালের ১৮ ফেব্রুয়ারি বিজেপির সমর্থনে বিলটি লোকসভায় পাস হয়ে যায়।

২০ ফেব্রুয়ারি বিজেপির সমর্থনে বিলটি রাজ্যসভাতেও পাস হয়ে যায়। ১ মার্চ বিলটিতে রাষ্ট্রপতি সাক্ষর করেন এবং সরকারি গেজেটে প্রকাশ করেন।
সঠিক অনুচ্ছেদ শিরোনাম কোনটি?
titleA. অন্ধ্রপ্রদেশের নতুন রাজধানীর প্রস্তাব
titleB. সাংসদ বহিষ্কার
titleC. সুপ্রিম কোর্টে মামলা
titleD. পরিষদীয় ইতিহাস
উত্তর: titleD
জিইউটি তত্ত্ব অনুযায়ী , যে সমস্ত ঘটনায় প্রোটন ক্ষয় পায় না, অধ:পতিত (ডিজেনারেট) যুগ অনেক দিন পর্যন্ত বর্তমান হবে, এবং কৃষ্ণগহ্বর যুগের সাথে সমাপতিত হবে অথবা অথিক্রম করে যাবে। যাহোক, ডিজেনারেট নাক্ষত্রিক অবশেষ প্রোটন ক্ষয় প্রক্রিয়ার মধ্যে দিয়ে যাবে, উদাহরণ হিসাবে বলা যায় ভার্চুয়াল কৃষ্ণগহ্বর পদ্ধতি, বা উচ্চ মাত্রার সুপারসিমেট্রি যার অর্ধায়ু ১০ বছর এর নিচে।

সঠিক অনুচ্ছেদ শিরোনাম কোনটি?
titleA. মহাবিশ্বতত্ত্ব
titleB. যদি প্রোটোনগুলি উচ্চতর ক্রম নিউক্লিয়ার প্রক্রিয়ায় ক্ষয় পায়
titleC. কৃষ্ণযুগ এবং আলোক কণার যুগ
titleD. নক্ষত্রের গঠন প্রক্রিয়া বন্ধ হয়ে যাওয়া
উত্তর: titleB
এই মসজিদটিকে বলা হতো 'গৌড়ের রত্ন'। এর বাইরের দিকে সোনালি রং এর আস্তরণ ছিল, সূর্যের আলো পড়লে এ রং সোনার মতো ঝলমল করত। প্রাচীন গৌড়ে আরেকটি মসজিদ ছিল যা বড় সোনা মসজিদ নামে পরিচিত। এটি তৈরি করেছিলেন সুলতান নুসরত শাহ। সেটি ছিল আরও বড়। তাই স্থানীয় লোকজন এটিকে ছোট সোনা মসজিদ বলে অবহিত করতো, আর গৌড় নগরীর মসজিদটিকে বলতো বড় সোনা মসজিদ।

সঠিক অনুচ্ছেদ শিরোনাম কোনটি?
titleA. বহির্ভাগ
titleB. নামকরণ
titleC. অন্তর্ভাগ
titleD. অলংকরণ
উত্তর: titleB
১৯৫৫ সালে বিভিন্ন পত্রিকায় তার লেখা প্রকাশিত হতে শুরু করে। একই সময়ে দৈনিক মিল্লাত পত্রিকার নিউজ ডেস্কে যোগদানের মাধ্যমে কর্মজীবন শুরু করেন। ১৯৫৮ সালে দিনাজপুরের একটি বিদ্যালয়ে শিক্ষক হিসেবে এবং ১৯৫৯ সালে ঠাকুরগাঁও কলেজে বাংলার প্রভাষক হিসেবে যোগদান করেন। ১৯৬২ থেকে ১৯৬৭ সাল পর্যন্ত শিক্ষকতা করেন তৎকালীন জগন্নাথ কলেজে (বর্তমানে জগন্নাথ বিশ্ববিদ্যালয়) এবং ১৯৮৮ সালে জেলা গেজেটিয়ারের ঢাকার হেড অফিসে সহকারি পরিচালক হিসেবে যোগদান করে পরিচালক পদে উন্নীত হন। ১৯৮৯ সালে সরকারি সঙ্গীত কলেজের অধ্যক্ষ হিসেবে যোগ দেন এবং ১৯৯৩ সালে অবসরগ্রহণ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষা জীবন
titleC. জন্ম ও প্রারম্ভিক জীবন
titleD. সাহিত্যকর্ম
উত্তর: titleA
দিনাজপুর জেলা সদর হতে ৫৬ কিলোমিটার দক্ষিণে প্রমত্ত যমুনার এক শাখা নদীর কোল ঘেঁষে বিরামপুর উপজেলার অবস্থান। বিরামপুর উপজেলার পটভূমি হিসেবে উল্লেখযোগ্য যে তৎকালীন ১৯৭১ সালে স্বাধীনতার পর অত্র এলাকার বিশিষ্ট নেতৃবৃন্দ সহ অনেকেই এলাকার উন্নয়নে মনোনিবেশ করেছিলেন। ১৯৭৭ সালে বিরামপুরে মহকুমা সৃষ্টির দাবি ওঠে। বিরামপুর থানা সৃষ্টির পূর্বে হাকিমপুর, নবাবগঞ্জ ও ফুলবাড়ী থানার সমন্বয়ে এ অঞ্চল পরিচালিত হত। নবাবগঞ্জ ও হাকিমপুর থানার ২টি করে ও ফুলবাড়ী থানার ৩টি ইউনিয়নের সমন্বয়ে বিরামপুর থানা গঠিত হয়। ১৯৭৯ সালের ১১ই ফেব্রুয়ারি বিরামপুরকে থানা হিসেবে ঘোষণা দিলেও তা বাস্তবায়িত হয় ১৯৮১ সালের ৭ই জুন অতঃপর ১৪ই সেপ্টেম্বর ১৯৮৩ সালে বিরামপুর থানাকে উন্নীত করে উপজেলাতে পরিণত করা হয় এবং পরে ১৯৯০ সালে বিরামপুর পৌরসভা ঘোষণা করা হয়। ১৬ই জুন ১৯৯৫ সাল হতে বিরামপুর পৌরসভার কার্যক্রম শুরু হয়। ২৫.৭৫ বর্গকিলোমিটার আয়তন নিয়ে প্রথম শ্রেণির পৌরসভা হিসাবে পরিচালিত হয়ে আসছে এবং এর রাজস্ব আয় প্রায় সাড়ে ৩ কোটি টাকা।

সঠিক অনুচ্ছেদ শিরোনাম কোনটি?
titleA. সাগর দীঘি
titleB. প্রাথমিক শিক্ষা
titleC. বিরাট রাজার শাসন আমল
titleD. পটভূমি
উত্তর: titleD
লেফটেন্যান্ট জেনারেল ফিলিপ ক্রিস্টিসনের নের্তৃত্বে ব্রিটিশ-ভারতীয় সেনাবাহিনীর পঞ্চদশ-কোর আরাকান রাজ্যের মায়ু উপদ্বীপ আক্রমনের জন্য তার নের্তৃতাধীন সৈন্যদের পুনঃনির্দেশ প্রদান করে। কিন্তু এই অভিযান পরিচালনা করতে গিয়ে ব্রিটিশ-ভারতীয় ও বৃটেন শাসিত পশ্চিম-আফ্রিকান বিভাগের সৈন্যদের খাড়া পাহাড়ী রেঞ্জের বাধার সম্মুখীন হতে হয়েছিল। ব্রিটিশ ভারতীয় সেনাবাহিনীর ৫ম পদাতিক সৈন্যদল ১৯৪৪ সালে জানুয়ারীর ৯ তারিখ বার্মার রাখাইন রাজ্যের ছোট শহর মংডু দখলে সচেষ্ট হয়। এরপরে ব্রিটিশ-ভারতীয় সেনাবাহিনীর কোরের সেনারা মংডুর সাথে কালাপানজিন উপত্যকা সংযোগকারি একটি রেলপথ সুড়ঙ্গ দখলে অগ্রসর হয় কিন্তু জাপানী সেনারা দখলের জবাবে পাল্টা আক্রমণ শুরু করে। অন্যদিকে জাপানী সেনাবাহিনীর ৫৫তম ডিভিশন মিত্রশক্তির অধিভুক্ত এলাকায় অনুপ্রবেশ করে এবং পশ্চাৎ দিক থেকে এসে ব্রিটিশ-ভারতীয় সেনাবাহিনীর ৭ম ডিভিশনকে আক্রমণ করে সেই ডিভিশনের হেডকোয়ার্টার পর্যন্ত ঢুকে পরে।
পূর্বের ব্যর্থতা থেকে শিক্ষা নিয়ে মিত্রশক্তিরা যুদ্ধের এই পর্যায়ে শত্রুদের আক্রমণের বিরুদ্ধে আরো দৃঢ়তার সাথে নিজেদের অবস্থান শক্ত করে। যুদ্ধের এই পর্যায়ে ব্রিটিশ সৈনিকরা প্যারাশুটের মাধ্যমে তাদের প্রয়োজনীয় সামরিক সরবরাহ পেতে থাকে। ফেব্রুয়ারির ৫ থেকে ২৩ তারিখের অ্যাডমিন বক্সের যুদ্ধে জাপানীরা ভারতের উত্তর-পূর্বাঞ্চলে ব্রিটিশ-ভারতীয় সেনাবাহিনীর চতুর্দশ-কোর এর উপর আক্রমণ শুরু করে আরা আক্রান্ত ডিভিশনকে সহায়তার জন্য ৫ম ডিভিশনের সৈন্যরা গাক্যেদাইয়ুস গিরপথ ধরে যুদ্ধক্ষেত্রে প্রবেশ করে। ৫ম ডিভিশনের সেনারা যখন ট্যাংক দিয়ে জাপানীদের সাথে যুদ্ধ শুরু করে, তখন সেই আক্রমণের জবাবে প্রতি-আক্রমণ দিতে জাপানী সেনারা ব্যর্থ হয়। যদিও অ্যাডমিন-বক্সের এই যুদ্ধে গড়পরতা হিসাবে ক্ষয়ক্ষতির পরিমাণ উভয় দিক থেকে একই ছিল কিন্তু এই যুদ্ধে জাপানীরাই সবচেয়ে বেশি ক্ষুতিগ্রস্থ হয়েছিল। মিত্রশক্তি এলাকায় জাপানী সৈন্যদের হঠাৎ অনুপ্রবেশ এবং তাদের ঘেরাও কর্মসূচি পরিচালনার রণকৌশল মূলত মিত্রশক্তি সৈন্যদের আতংকিত করতে ব্যর্থ হয়েছিল। আর এই ব্যর্থতার কারণের মধ্যে ছিল জাপানীদের দ্বারা মিত্রশক্তির দেশসমূহের সরবরাহসমূহ দখল করতে না পারার অক্ষমতা।

সেন্ট্রাল ফ্রন্টে নিজেদের সৈন্যসামন্ত বৃদ্ধি করার পরই, পরের সপ্তাহের মধ্যেই ব্রিটিশ-ভারতীয় সেনাবাহিনীর ১৪শ কোর তাদের এই অভিযান শেষ করে। বর্ষাকালের আগমনের পর রেলপথ টানেল দখল করার মধ্য দিয়ে ব্রিটিশ বাহিনী তাদের অভিযানের সমাপ্তি ঘটায়।

সঠিক অনুচ্ছেদ শিরোনাম কোনটি?
titleA. দক্ষিণ ফ্রন্ট ১৯৪৩/৪৪
titleB. দক্ষিণ ফ্রন্ট (১৯৪৪-৪৫)
titleC. চূড়ান্ত অভিযান
titleD. ফলাফল
উত্তর: titleA
১৮৭৬ সালে ক্লেয়ারেন্স হাউজে (বর্তমানের - ওল্ড ম্যানসন নাইটক্লাব) উইলিয়াম মোল বসবাস করতেন। মেলবোর্ন গ্রামার স্কুলে অধ্যয়ন করেন। এরপর মেলবোর্ন বিশ্ববিদ্যালয় থেকে আইনশাস্ত্রে স্নাতক ডিগ্রী লাভ করেন। ১৮৭৯ সালে বারে চলে যান ও পরের বছর থেকে আইনশাস্ত্র অনুশীলন করতে থাকেন। দেউলিয়াসংক্রান্ত মামলায় কাউন্টি কোর্ট জজ হন। এপ্রিল, ১৯৩৫ সালে অবসর গ্রহণ করেন। ঐ সময় বেঞ্চে তিনি সর্বাধিক সময়ের সদস্য ছিলেন।

উইলিয়াম মোলের খেলোয়াড়ী জীবন বেশ স্বল্পকালীন ছিল। ভিক্টোরিয়ান বুশর‌্যাঞ্জার্সের পক্ষে কয়েকটি প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলোয়াড়ী জীবনের অধিকাংশই ১৮৮০ সালে ইংল্যান্ড গমনকালীন সম্পন্ন হয়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. টেস্ট ক্রিকেট
titleD. রাজনৈতিক জীবন
উত্তর: titleA
তিনি তার পিতার তত্ত্বাবধানে ১১ বছর বয়সে কোরআন হিফজ করেন এবং তাফসীর, ফিক্বহ, নাহু, উসুল, সারুফ, মানতিক, আক্বাইদ, মা'রিফাত, হিকমাত, ত্বরিকতের শিক্ষা তার পিতা থেকে নেন। তিনি হরিপুরের দারুল উলুম ইসলামিয়া রহমানিয়াতে পড়াশুনা করেন। তিনি তাফসীর ও হাদিসের বিশেষ শিক্ষা নেন মুহাদ্দিস-ই-আজম পাকিস্তান আল্লামা হযরত সরদার আহমেদ লাইলপুরী (রহ.) এবং আল্লামা হযরত হাফিজ আব্দুর রহমান (রহ.) ও আব্দুল হামিদ (রহ.) থেকে শিক্ষা নেন।


সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. তরিকত প্রচার
titleC. ধর্মীয় অবদান
titleD. সাংগঠনিক অবদান
উত্তর: titleA
নভেম্বর 2008 সালেএয়ারব্লুনিজেরপ্রিমিয়ামলাউঞ্জেকরাচিরজিন্নাহইন্টারন্যাশনালএয়ারপোর্টেউদ্বোধনকরেছে |এইলাউঞ্জেটাব্লুলাউঞ্জেইন্টারন্যাশনালেরনামেজানাযেত বিসনেসক্লাসযাত্রী, ক্রেডিটকার্ডহোল্ডাররাবাবিশেষসুবিধাপাওয়াযাত্রীগুলিএইলাউঞ্জেব্যবহারকরতেপারতো|এইলাউঞ্জেইন্টারনেটসুবিধা, ক্যাবলটেলিভশন, সমাচারপত্র, ম্যাগাজিনে, ম্যাসেজচেয়ারবাজলখাবারেরসুবিধাদেয়াহয়েছে| এইলাউঞ্জেটাআন্তর্জাতিকটার্মিনালেখোলাহয়েছিল|
সঠিক অনুচ্ছেদ শিরোনাম কোনটি?
titleA. লাউজ্ঞেস
titleB. বিমানেরফ্লাইট
titleC. ফ্রেকুয়েন্টফ্লায়ারপ্রোগ্রাম
titleD. গন্তব্যস্থল
উত্তর: titleA
ধবন পরিচালনায় যাওয়ার আগে সম্পাদক হিসাবে শুরু করেছিলেন। তিনি কমেডি চলচ্চিত্র পরিচালনায় পারদর্শী। তার সর্বকালের সবচেয়ে বড় সাফল্য হল ২০১৭ এর জুড়ওয়া ২। চলচ্চিত্রটিতে তাঁর ছেলে বরুণ ধবন, জ্যাকুলিন ফার্নান্দেজ এবং তাপসী পান্নু।

ধবন এশিয়ান একাডেমি অফ ফিল্ম অ্যান্ড টেলিভিশন এবং এশিয়ান স্কুল অফ মিডিয়া স্টাডিজের বোর্ডে ছিলেন যেখানে তিনি সন্দীপ মারওয়াহ একাডেমি পুরষ্কারে ভূষিত হয়েছেন । তিনি ২০০৮ সালে স্টার প্লাস শো নচ বালিয়ে এবং হান্স বালিয়ে শোতে বিচারক ছিলেন ।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. গোবিন্দের সাথে ডেভিড ধবনের কাজের তালিকা
titleC. কর্ম জীবন
titleD. প্রাথমিক জীবন
উত্তর: titleC